cyanic-selkie/wikianc huggingface dataset:
Hinduisme
Hiraṇyagarbha
Menurut Advaita Vedanta, Dia ialah aspek kedua Brahman yang dikaitan dengan ajñāna selepas Īśvara. Dia merangkumi semua jasad-jasad halus (sūkṣmaśarīra) dalam ciptaan seperti benang dalam kalungan manik-manik. Maka, Dia juga dinamakan sebagai Sūtrātman. Dia juga dikenali sebagai 'prāna'. Meskipun, Hiraṇyagarbha dicipta oleh Tuhan, dia juga mempunyai kesaktian sama seperti Tuhan. Dia ialah Akal Kosmik. Dengan kehendak Isvara, Hiraṇyagarbha mencipta dunia. Hiraṇyagarbha merupakan penjelmaan pertama Isvara. Semua dewa-dewi wujud dalam Hiraṇyagarbha kerana Hiraṇyagarbha adalah infinit dan merangkumi seluruh dunia. Ini bermaksud bahawa dengan menyembah dewa-dewi, kita menyembah Hiraṇyagarbha. Kadang-kadang, Purana menyamakan Hiraṇyagarbha dengan Isvara dan memanggilnya sebagai Brahma, Pencipta.
Hiraṇyagarbha mempunyai tiga kesaktian iaitu kehendak, ilmu dan tindakan, yang dinamakan icchā śakti, jñāna śakti, dan kriyā śakti.
Rupa-rupa Tuhan
Selain tiga aspek utama, iaitu sebagai pencipta, pelindung dan pemusnah, Isvara mempunyai pelbagai aspek dan kesaktian lain. Aspek-aspek ini juga menjelma sebagai pelbagai rupa Tuhan. Misalnya, apabila seorang Hindu memikirkan Isvara sebagai pemberi ilmu dan pengetahuan, aspek Isvara itu menjelma sebagai Sarasvati. Begitu juga, Laksmi ialah penjelmaan Isvara sebagai pemberi harta kekayaan. Menurut Swami Vivekananda: "Rupa-rupa tuhan ini bukanlah simbol semata-mata. Golongan Bhakta telah melihat rupa-rupa ini."
Semua rupa-rupa Tuhan ialah penjelmaan pelbagai aspek-Nya dan bukannya bermaksud terdapat banyak tuhan-tuhan. Ini sesuatu yang sering disalahfahami mengenai agama Hindu. Malah, Sankaracharya sendiri memperkenalkan penyembahan Shakti, aspek feminin Tuhan di semua biaranya. Sri Ramakrishna pada mulanya menyembah Kali dan akhirnya menyedari Brahman. Menurut Sri Ramakrishna juga bhakti kepada Tuhan Peribadi akhirnya akan membawa ilmu tentang Brahman.
Antara rupa-rupa Tuhan yang popular pada masa kini adalah: Shiva, Vishnu, Ganesha, Subrahmanya, Durga, Kali, Saraswati dan Lakshmi.
Avatara
(Artikel utama: Avatara)
Konsep 'Avatara' atau Jelmaan Tuhan merupakan salah satu kepercayaan penting dalam agama Hindu. Teori Avatara telah julung kali diperkenalkan dalam Bhagavad Gita. "Bila-bila kebaikan atau Dharma merosot dan kejahatan atau adharma bermaharajalela, Aku menjelma. Demi mengembalikan kebaikan, menghapuskan kejahatan, Aku menjelma dalam setiap zaman (Yuga)." Itulah yang dijanjikan oleh Tuhan dalam Jelmaan-Nya sebagai Sri Krishna.
Tuhan memahami kelemahan manusia. Maka, demi berbuat baik kepada dunia, Tuhan menjelma di bumi. Vedanta mengakui bahawa walaupun Tuhan Maha Berkuasa dan Maha Mutlak, Dia menjelma sebagai dunia. Maka, tiada apa-apa yang pelik dalam doktrin Avatara bahawa Tuhan boleh mengambil sesuatu rupa yang unik dan pada masa yang sama, sedar akan Ketuhanan-Nya. Satu lagi keistimewaan doktrin ini ialah bahawa Tuhan menjelma atas kehendak sesuatu zaman dan tempat. Tidak ada sebarang sekatan tentang bilangan atau tempat Jelmaan wujud. Satu-satunya faktor penentuan ialah kemerosotan dharma (kebaikan) dan peningkatan adharma (kejahatan).
Antara Avatara yang popular adalah: Vamana, Parasurama, Sri Ramachandra, dan Sri Krishna.
Dewa-Dewi
Beberapa orang yang layak dan banyak melakukan kebaikan dan kebajikan di bumi juga dinaikkan pangat selepas kematian mereka. Mereka mendapat badan yang diperbuat daripada cahaya. Perkataan Sanskrit div bermaksud “untuk bersinar”. Oleh itu, mahkluk-mahkluk ini dikenali sebagai Dewa (lelaki) dan Dewi (perempuan).
Kecuali Hiraṇyagarbha, dewa-dewi lain tidak bebas. Mereka telah mendapat kedudukan sebagai dewa-dewi disebabkan pahala baik mereka di bumi. Sebaik sahaja, kesan pahala baik mereka habis, mereka terpaksa lahir semula sebagai manusia.
Menurut Hinduisme, terdapat dewa-dewi yang mengawal pelbagai benda-benda hidup dan bukan hidup di alam semesta ini. Misalnya, Indra ialah dewa yang menguasai anggota tangan semua mahkluk. Virat ialah dewa yang menguasai semua badan fizikal dalam alam semesta ini. Malah, seluruh alam semesta ini dianggap sebagai badan fizikal Virat.
Ritual
Dari mula hingga akhir, ritual Hindu adalah bertujuan untuk menyucikan hati dan pemikiran manusia. Nampaknya, ritual-ritual ini tidak ada tujuan lain.
Sejak zaman Atharva Veda dan kemudiannya dalam Tantra, memang wujud beberapa upacara sihir. Upacara-upacara amal ini adalah untuk memusnahkan musuh seseorang, untuk mencapai sesuatu benda, untuk menyembuhkan sesuatu penyakit atau untuk mengelakkan nasib buruk. Selagi kitab-kitab suci membenarkan sesuatu perkara, upacara-upacara ritual ini yang diamalkan oleh pengikut-pengikut Pravritti Marga tidak membahayakan. Mungkin seorang musuh sosial perlu dihapuskan demi ketenteraman awam. Dalam keadaan begini, kerohanian orang yang mengamalkan ilmu sihir tidak akan terjejas. Namun, orang-orang yang lemah dan tidak suci, kemungkinan akan menyalahgunakan ilmu ini. Mereka mungkin akan menggunakan ilmu sihir untuk memuaskan nafsu yang keji dan kepentingan diri sendiri. Dalam keadaan begini, kemungkinan kerohanian akan terjejas.
Selain daripada ini, semua ritual lain adalah baik untuk kerohanian. Ritual-ritual ini menyucikan hati dan minda seseorang, dan ini adalah satu langkah penting dalam mencapai kesedaran Tuhan.
Proses menghidupkan imej (prana-pratishtha) dengan jelas menunjukkan bagaimana ritual dapat membantu asimilasi idea ketuhanan jiwa secara beransur-ansur. Pemuja harus berfikir bahawa Tuhan muncul dalam sesuatu rupa bercahaya dari jiwanya sendiri dan menduduki hatinya. Kemudian dari hati, Tuhan keluar dengan nafasnya dan duduk di atas sekuntum bunga. Seterusnya dari bunga, Tuhan menduduki imej atau simbol-Nya. Demikian, imej itu dikatakan ‘hidup’. Golongan intelektual mungkin memandang ini sebagai sesuatu perbuatan kebudak-budakan. Namun, kaedah ini amat efektif seperti mana tadika untuk mendidik kanak-kanak. Kebanyakan golongan intelektual juga perlu melalui tadika ini kerana perkembangan kerohanian mereka masih berada pada tahap rendah. Dengan mengulangi proses ini berkali-kali, seseorang akan menyedari sifat ketuhanannya sendiri.
Dalam zaman moden, bhakti atau cinta kepada Tuhan dan kepercayaan lebih diberikan keutamaan. Benih bhakti telah ditanam di dalam upacara-upacara ritual sejak zaman Veda lagi. Kemudiannya idea ini diperkembangkan dalam zaman Agamas dan Purana.
Penyembahan berhala
Nirguna Brahman (Realiti Mutlak) tidak mempunyai rupa. Sekiranya begitu, mengapakah agama Hindu menyediakan pelbagai bentuk penyembahan ritual? Persoalan ini telah dibangkitkan di Vishnu Dharmottara Purana oleh Vajra begini:
“Tuhan Maha Agung telah dihuraikan sebagai tiada rupa, tiada bau atau emosi, dan tanpa bunyi atau rasa sentuhan. Jadi macam manakah imej-imej ini boleh diperbuat?”
Markandeya menjawab: “Prakrti dan Vikrti wujud menerusi variasi dalam rupa Paramatman (Tuhan). Prakrti adalah rupa Tuhan yang tidak boleh dilihat. Seluruh alam semesta ini adalah Vikrti iaitu rupa Tuhan yang dapat dilihat. Penyembahan dan meditasi ke atas Tuhan Maha Esa dapat dilakukan hanya apabila Tuhan mempunyai rupa.Sebaik-baiknya, Tuhan disembah tanpa sebarang rupa.
Ikonografi atau Seni Membuat Ikon
Seni ikonografi dalam Hinduisme dikenali sebagai 'Mūrtiśilpa Śastra'. Seni ini telah wujud sejak zaman Veda. Dalam Rig Veda (8.29), misalnya, deskripsi terperinci diberikan mengenai setiap anggota tubuh, dan senjata-senjata dewa-dewi dan Tvaṣṭā disebut sebagai Devaśilpi (pembuat patung dewa). Kāṭhaka Samhita (1.9.5) menyebut tentang Rishi Devala yang menjadi tukang membuat berhala.
Selain berhala dewa-dewi, ikon-ikon dan simbol-simbol lain seperti Sivalinga, Sri Chakra, pelbagai Yantra, dan Kumbha juga digunakan untuk pemujaan.
Hasil-hasil Penulisan
Terdapat pelbagai karya yang dihasilkan mengenai 'Mūrtiśilpa Śastra', seperti:
Bahan-bahan untuk Membuat Arca
Pelbagai jenis bahan digunakan untuk membentuk berhala, seperti tanah liat, batu, kayu, logam dan aloi. Kebiasaannya, bahan-bahan yang murah digunakan untuk berhala sementara yang akan dilarutkan dalam air. Sebaliknya, bagi berhala-berhala di kuil, bahan-bahan yang lebih mahal dan tahan lama digunakan.
Arca yang dibina secara tetap di kuil dipanggil sebagai 'Acala' atau 'Dhruvabera' dan ia diperbuat daripada batu seperti granit dan batu marmar. Arca yang sering dibawa keluar iaitu 'Utsava Mūrti' atau imej yang dipuja di rumah pula diperbuat daripada logam, batu permata, kayu dan tanah liat. Arca logam yang diperbuat daripada perak, emas, atau pañcaloha (lima jenis logam) adalah amat popular. Arca yang diperbuat daripada kayu digunakan hanya di dua buah kuil iaitu di kuil Jagannatha di Puri, Orissa dan di kuil Trivikrama di Tirukkoilur, Tamil Nadu.
Imej-imej Dhruvabera
Imej-imej tetap di kuil dinamakan sebagai 'Acala' atau 'Dhruvabera'. Terdapat tiga jenis imej Acala ini iaitu: sthānaka (kedudukan berdiri), āsīna (kedudukan duduk) dan śayāna (kedudukan berbaring). Kebanyakan arca-arca yang disembah di kuil biasanya berada dalam kategori Sthānaka atau berdiri. Banyak imej-imej Dewi, Ganapati dan Narasimha biasanya berada dalam kedudukan duduk. Hanya arca-arca Maha Vishnu, seperti Padmanabha dan Ranganatha berada dalam keadaan berbaring.
Menurut suatu klasifikasi lain, terdapat dua jenis 'Dhruvabera iaitu ugra (ganas) dan śānta (tenang). Beberapa aspek Dewi seperti Kali, Narasimha, Parasurama, dan Gajaha (Siva) berada dalam aspek ugra. Kuil-kuil dengan arca yang ganas biasanya dibina di luar bandar atau kampung. Semua imej lain yang tidak termasuk dalam kategori ugra boleh disifatkan sebagai śānta.
Upacara korban
Pelbagai upacara korban yang melibatkan persembahan kepada dewi-dewi telah diberikan dalam semua empat Veda. Namun, dengan peredaran masa, tradisi ini hilang kepentingannya disebabkan gerakan-gerakan pembaharuan oleh para pertapa zaman Upanishad, Jainisme dan Buddhisme. Sebaliknya, suatu bentuk upacara korban haiwan yang baru mula menular ke dalam masyarakat Hindu apabila budaya orang asli diserap masuk. Kebiasaannya, hanya Dewi Durga atau Kali yang dipersembahkan dengan daging secara ritual. Kerbau, kambing, kambing biri-biri, dan ayam jantan biasanya dikorbankan secara ritual. Menurut kepercayaan, haiwan yang dikorbankan akan memasuki syurga.
Dalam beberapa bentuk penyembahan, khususnya yang dipengaruhi oleh Tantra, upacara korban kadang-kala dibenarkan. Kebanyakan orang, bergantung kepada ayat-ayat suci, "Jangan lakukan keganasan terhadap sebarang kehidupan," (Na himsyāt sarvabhūtāni) meragui bagaimana agama Hindu membenarkan upacara korban. Menurut agama Hindu, semua hidupan, bukan sahaja haiwan, adalah suci. Oleh itu, keganasan dicemuh oleh Hinduisme. Malah, semua makanan juga dianggap tidak suci kerana secara langsung atau tidak langsung ia melibatkan keganasan. Misalnya, nasi dan gandum juga ialah benda-benda yang bernyawa. Begitu juga, semua jenis makanan, sama ada tumbuh-tumbuhan atau binatang. Perbuatan memakan juga satu bentuk keganasan terhadap hidupan lain. Malah, madu dicuri dengan memusnahkan sarang lebah. Atas sebab ini, orang Hindu dikehendaki mempersembahkan apa-apa sahaja kepada Tuhan sebelum memakannya. Perbuatan persembahan ini, sama ada secara mental atau ritual, akan menyucikan makanan itu.
Menurut Hinduisme, apa-apa makanan yang dipersembahkan kepada Tuhan dengan iman dan cinta akan dirahmati oleh Tuhan. Makanan itu menjadi suci. Seorang Hindu dikehendaki untuk makan hanya makanan yang dipersembahkan kepada Tuhan demi kepentingan fizikal dan rohaninya.
Dalam zaman purba, kebanyakan masyarakat Indo-Aryan memakan daging dengan beberapa syarat tertentu. Hanya binatang-binatang tertentu boleh dimakan selepas dipersembahkan kepada Tuhan, Daging yang tidak dipersembahkan kepada Tuhan (dikenali sebagai vrithā mānsa) dianggap tidak sesuai untuk dimakan. Dengan cara ini, penyembelihan binatang untuk tujuan pemakanan dikawal. Tambahan pula, upacara korban binatang yang dilakukan di hadapan Tuhan dianggap secara simbolik sebagai memusnahkan sifat kehaiwanan dalam manusia dan membantu perkembangan manusia ke suatu tahap yang mulia.
Namun, harus ditekankan di sini bahawa meskipun agama Hindu membenarkan upacara korban binatang, perbuatan ini tidak digalakkan. Malah, kitab-kitab Tantra juga membenarkan upacara korban secara simbolik dengan menggunakan buah labu, labu air atau buah-buahan lain sebagai ganti.
Pada hari ini, masyarakat Hindu jarang melakukan upacara korban binatang. Kebanyakan masyarakat Hindu mengamalkan pemakanan vegetarian. Segelintir orang Hindu yang masih memakan daging pula membelinya dari pasar.
Lawatan Suci (Yatra)
Tīrthayātrā atau lawatan ke tempat-tempat suci memainkan peranan penting dalam kehidupan seorang Hindu walaupun ia tidak diwajibkan. Tempat-tempat suci dapat meningkatkan tahap kesucian dan kerohanian seseorang. Benua India penuh dengan tempat-tempat suci, dari Amarnath di utara India hingga Rameswaram di selatan, dan dari Somnath di barat hingga Puri di Timur. Malah boleh dikatakan bahawa agama Hindu mempunyai lebih banyak tempat-tempat suci berbanding semua agama lain. Tempat-tempat ini amat purba dan berkaitan dengan orang-orang alim dalam zaman purba. Selain itu terdapat tempat-tempat lain yang berkaitan dengan orang-orang alim dan pemimpin-pemimpin agama daripada pelbagai zaman. Sering kali, tempat-tempat suci ini terletak di kawasan yang penuh dengan keindahan semulajadi seperti gunung-ganang, lembah-lembah, tepi-tepi sungai, pulau-pulau, hutan belantara, pantai-pantai dan seumpamanya yang amat sesuai untuk renungan dan ketenangan.
Menurut, Matsya Purana (184.66-67), lawatan suci boleh dilakukan oleh sesiapa sahaja tanpa batasan kasta, darjat atau keadaan. Namun, terdapat beberapa hukum yang perlu dipatuhi oleh seseorang yang ingin menjalankan lawatan suci. Misalnya, seorang brahmachari yang tinggal di rumah gurunya perlu mendapatkan kebenaran guru terlebih dahulu. Seseorang yang telah berkahwin wajib melakukan lawatan suci bersama-sama pasangannya, dan sekiranya gagal, dia tidak akan mendapat hasil pahala melakukan lawatan suci.
Kendi
Kendi (disebut [kĕn.di],, meminjam bahasa Sanskrit कुण्डिका kuṇḍikā "wadah air" ) adalah suatu bekas menyimpan air berbentuk seperti teko yang terbuat dari tanah liat atau logam.
Divajeu
Divajeu ialah komun di jabatan Drôme di tenggara Perancis.
Kendi
Kepercayaan
Bekas ini dipercayai dalam agama Hindu sebagai atribut betara-betara Brahma (dan begitulah yang digambarkan dalam barangan dipegang dewa ini berkedudukan mudra ), Siwa dan Saraswati. Agama Buddha mempercayai ia sebagai salah satu barangan orang suci Avalokiteswara menyimpan air yang dipercayai bersakti mengurniakan kebijaksanaan dan belas kasihan sepertimana yang difahamkan aliran Vajrayana; bekas ini turut diterapkan dalam upacara-upacara aliran Mahayana.
Penyebaran agama Islam yang menguat dalam kalangan masyarakat-masyarakat serata Nusantara lama-kelamaan memisahkan perkaitan keagamaan ini dengan sebarang objek yang serupa alat ini.
Kemunculan di Nusantara
Ada catatan dari para pelayar Cina Dinasti Jin yang mencatatkan suatu buyung "guci" dan kendi yang dilepaskan ke dalam laut dalam upacara semasa suatu pelayaran dari pulau Singhala (kini Sri Lanka, barangkali semasa zaman Anuradhapura) ke "Javadvipa".
Bentuk kendi dan kundika yang bermuncung corot didapati dikenal pada abad ke-9 di Jawa Tengah lagi-lagi dengan penemuan patung-patung serambi Kamadathu dalam pekarangan Candi Borobudur bertarikh dari 800 M) selain adanya juga fragmen-fragmen kundika digali keluar sekitar candi ini dan candi-candi lain di Jawa Tengah.
Penggunaan kendi tembikar dilazimkan dalam kalangan orang Melayu untuk tujuan menyimpan air beralih ganti dari bekas-bekas diperbuat dari buah labu dikeringkan.
Dalam adat
Masyarakat Melayu lebih mengaitkan "kendi" dengan bekas aluminum bertapak yang digunakan untuk membasuh tangan semasa menjamu selera di kenduri-kenduri terbuka dilakukan mereka.
Dalam adat perkahwinan dilakukan masyarakat Jawa Barat, mempelai wanita membasuh kaki pasangannya dengan air dari kendi melambangkan kesetiaan seorang isteri terhadap suaminya. Kendi ini juga digunakan untuk menyimpan air bunga yang digunakan dalam upacara siraman pada pengantin perempuan yang kemudiannya dipecahkan.
Hinduisme
Tujuan Lawatan Suci
Perkataan 'Tīrtha' bermaksud 'Tīryate anena iti tīrthaṁ, saṁsārasāgarataraṇopāya-bhūtaṁ ', 'sesuatu yang merentasi, sesuatu yang membantu merentasi samudera kehidupan semula' ialah Tīrtha. Maka, dengan menjalani lawatan suci, seseorang dapat merentasi samsara atau kitaran kelahiran semula dan mencapai kesempurnaan.
Menurut Vishnu Dharma Sukta (2.16, 17), lawatan suci ialah salah satu Samanyadharma (kewajiban umum untuk semua orang). Seseorang yang menjalani lawatan suci akan mendapat banyak pahala, dosanya akan dihapuskan dan hatinya menjadi suci.
Misalnya Rig Veda (10.75 khila) menyebut tentang kesucian pertemuan sungai Ganga dan Yamuna. Seseorang yang bermandi di pertemuan sungai-sungai ini akan mencapai syurga. Seseorang yang mati di sini akan mencapai keabadian.
Keindahan tempat-tempat suci juga amat merangsangkan meditasi dan renungan. Tempat-tempat ini juga kaya dengan sejarah dan memori orang-orang alim yang telah melawatnya. Oleh itu, aliran kerohanian ("spiritual current") amat padat di tempat-tempat suci ini.
Syarat-syarat
Terdapat beberapa syarat-syarat yang perlu diikuti sebelum melakukan lawatan suci. Kehidupan yang bermoral ialah syarat penting yang perlu diikuti dan tanpanya, lawatan suci tidak bermakna. Menurut Vayu Purana (77.125) seorang yang melanggari rukun-rukun agama dan Dharma yang menjalani lawatan suci dengan kepercayaan, menyesali perbuatan dosanya, dan bertekad untuk meninggalkan dosa dan kejahatan, akan mendapat faedah daripada lawatan suci.
Lawatan suci tidak wajib untuk seseorang yang menjalani kehidupan yang alim dan suci. Namun, dia akan dapat meningkatkan tahap kerohaniannya dengan melakukan lawatan suci. Amalan seperti jñāna (ilmu agama), kṣama (sifat memaafkan orang lain), dayā (belas kasihan), dan dama (kawalan diri sendiri) juga dipanggil sebagai 'Tīrtha' kerana semua perbuatan ini juga menyucikan hati dan minda seseorang. Selain itu, orang-orang alim juga dianggap sebagai Tīrtha kerana pergaulan dengan mereka akan menyucikan hati dan minda seseorang.
Prosedur untuk Diikuti
Purana dan Dharmasastra telah menggariskan beberapa langkah yang perlu diikuti ketika melakukan lawatan suci.
Pada hari sebelum lawatan, seseorang perlu berpuasa. Sebelum bertolak, seseorang perlu menyembah Dewa keluarganya, Ganapati, dan Navagraha, dan memberikan hadiah kepada orang-orang miskin, memakai pakaian jingga atau kuning, mengambil Sankalpa (tekad agama) seperti yang dinyatakan oleh kitab-kitab suci dan menjalani kehidupan yang sederhana ketika melaksanakan lawatan suci. Ketika lawatan suci, seseorang perlu menjalani kehidupan yang sederhana dan memakan sayur-sayuran yang sederhana. Selepas menyempurnakan lawatan suci dan kembali ke rumahnya, seseorang perlu mengulangi pemujaan di rumahnya, dan memberikan hadiah kepada orang-orang miskin sebagai tanda bersyukur.
Dalam zaman moden ini, seseorang boleh memulakan dan menamatkan lawatan sucinya dengan bersembahyang di rumahnya sendiri atau di kuil berdekatan dan mendapatkan restu orang tuanya.
Seseorang yang melakukan lawatan suci juga perlu mengambil tahu dan mengikuti prosedur-prosedur yang khusus untuk sesuatu tempat suci.
Tīrtha yang Popular
Tempat-tempat suci yang popular boleh dikelaskan seperti ini:
Santhi Mantra
Doa untuk ketenangan dan keamanan dikenali sebagai mantera Santhi. Biasanya, mantera-mantera ini dibacakan pada awal dan akhir upacara ritual atau perbincangan agama.
Mantera-mantera ini terkandung dalam beberapa Upanishad. Tujuan bacaan mantera ini ialah untuk menenangkan pembaca, pendengar dan persekitaran. Mantera-mantera ini mempunyai kesaktian untuk menghapuskan segala halangan dalam kerja atau aktiviti yang hendak dilakukan.
Mantera Shanti biasanya berakhir dengan tiga kali ucapan “Shanti” bermaksud “Ketenangan”. Tujuan mengucapnya tiga kali ialah untuk menenangkan dan menghapuskan segala halangan dalam tiga alam iaitu: Menurut kitab-kitab suci Hindu, sumber halangan dan masalah wujud dari tiga perkara ini. Tiga perkara-perkara ini dikenali sebagai ‘Tapa-Traya’ atau tiga kelas masalah. Dengan membacakan doa mantera Shanthi, halangan dan masalah daripada tiga perkara ini dapat diatasi.
Matlamat Kehidupan
Agama Hindu mengenalpasti empat matlamat kehidupan manusia atau 'purushartham' iaitu: Antara empat matlamat kehidupan ini, kama merupakan matlamat paling rendah kerana ianya wujud untuk manusia dan juga binatang. Artha adalah lebih baik daripada kama kerana ianya hanya wujud dalam kalangan manusia. Matlamat ketiga, iaitu Dharma ialah sebenarnya latihan dalam pengorbanan diri. Kama dan artha berasaskan kepada sifat ketamakan dan mementingkan diri sendiri. Dharma pula tidak mementingkan diri sendiri. Maka, Dharma lebih mulia daripada kama dan artha. Kehidupan seorang Hindu merangkumi pelaksanaan suatu siri tugasan agama atau Dharma yang ditetapkan oleh kitab-kitab suci. Malah, seorang Hindu juga perlu mengikuti Dharma untuk mencari nikmat duniawi dan kekayaan.
Moksha, yang bermaksud 'kebebasan' boleh dicapai hanya dengan kesedaran-Tuhan. Hinduisme percaya bahawa Tuhan merangkumi segala-galanya dan bahawa ketuhanan wujud dalam semua manusia. Ketuhanan wujud dalam semua orang, tetapi manifestasinya tidak sama. Matlamat amalan rohani ialah untuk menyerlahkan ketuhanan ini dalam kehidupan seseorang. Apabila ketuhanan ini terserlah dengan sepenuhnya dalam seseorang, maka orang itu dikatakan telah mencapai kesedaran-Tuhan dan dia juga dikatakan telah mencapai Moksha.
Ketuhanan ialah sifat sebenar diri manusia. Ia menjadi intipati atau akar asas kewujudan manusia. Seseorang boleh meninggalkan segala-galanya, tetapi bukan sesuatu yang menjadi asasnya sendiri. Ketuhanan ini akan terserlah pada suatu masa. Maka, semua orang akan mencapai Moksha ada suatu masa. Orang yang telah maju dalam kehidupan rohani mungkin akan mencapai Moksha dalam kehidupan ini atau semasa kematiannya. Orang lain pula mungkin memerlukan beberapa kelahiran untuk mencapai kebebasan. Dengan usaha yang ikhlas dan bersungguh-sungguh manusia boleh mencapai moksha dalam masa yang terdekat. Namun, tidak ada keraguan bahawa semua orang, sama ada mereka sedar atau tidak sedar, sedang menuju ke arah Moksha.
Menurut agama Hindu, tiga matlamat hidup iaitu kama artha dan Dharma hanya dapat memberikan kepuasan yang sementara. Namun,disebabkan manusia sentiasa mendahagkan sesuatu yang abadi, kama, artha dan Dharma tidak dapat memenuhi keinginan ini. Salah satu aspek utama Tuhan dalam agama Hindu ialah Ananda atau Nikmat Abadi. Semua usaha manusia untuk mendapatkan kama dan artha sebenarnya adalah satu usaha untuk mencapai Tuhan atau Nikmat Abadi. Selepas gagal memuaskan dirinya dengan nikmat duniawi, akhirnya, manusia akan sedar bahawa hanya Nikmat Abadi boleh memuaskannya. Akhirnya, dia mencari Nikmat Abadi itu. Apabila manusia melepaskan usaha untuk mencari keseronokan dengan memuaskan nafsunya dan mengumpul kekayaan, dan menumpukan tenaganya untuk mencari ketuhanan dalam dirinya sendiri, maka dia dikatakan sedang menjalani kehidupan rohani. Akhirnya, apabila dia mencapai sumber Nikmat Abadi dalam dirinya sendiri, segala keinginan duniawinya terhapus. Dia menyedari Tuhan, menyedari bahawa Tuhan meliputi segala-galanya dan bahawa Tuhan merupakan intipati segala-galanya. Dia menjadi bebas daripada perasaan takut, penderitaan dan kesengsaraan. Hatinya penuh dengan ketenangan dan kebahagiaan. Dia melihat dirinya sebagai roh yang abadi dan bebas daripada kelahiran dan kematian. Dia tidak lagi menganggapnya dirinya sebagai badan fizikal yang musnah dengan peredaran masa. Inilah yang dikatakan sebagai kebebasan atau Moksha. Inilah matlamat akhir kehidupan manusia. Berbanding kebahagiaan yang diperolehi dengan mencapai Moksha, semua keseronokan dan kebahagiaan lain kelihatan amat remeh. Kitab-kitab suci agama Hindu mengingatkan manusia berulang kali untuk mencapai matlamat akhir ini.
Empat Tahap Hidup
Dalam zaman silam, masyarakat Aryan membahagikan kehidupan individu kepada empat tahap iaitu Brahmacharya (tahap pelajar), Garhasthya (tahap berumah tangga), Vanaprasthya (tahap persaraan), dan Sannyasa (tahap rahib atau pertapa).
Sistem Varna
Sistem Varna sering dikaitkan dengan kasta. Perkataan kasta tidak wujud dalam mana-mana kitab Hindu. Para mubaligh barat mengaitkan perkataan kasta dengan agama Hindu. Masyarakat Hindu dibahagikan kepada empat Varna - Brahmin, Kshatriya, Vaishya dan Shudra. Pada asalnya, sistem varna berdasarkan kepada sifat-sifat tahap minda atau ‘potensi pekerjaan’ individu seperti berikut:
Brahmin
Seseorang yang mempunyai sifat-sifat mulia seperti kebenaran, fikiran yang tenang, mengamalkan ketidakganasan, simpati, dan tidak mementingkan diri sendiri menjadi seorang Brahmin atau kasta sami. Oleh kerana sifat-sifat rohani dan moralnya yang tinggi, seorang Brahmin dianggap layak untuk menjadi seorang guru dan pembimbing masyarakat dalam hal-hal keagamaan dan kerohanian.
Kshatriya
Individu yang penuh dengan sifat-sifat dan semangat kepahlawanan pula dianggap layak untuk menjadi Kshatriya atau kasta tentera. Golongan diraja, bangsawan dan para pentadbir biasanya berasal daripada varna ini.
Vaishya
Orang-orang yang mempunyai kemahiran berniaga dan berdagang pula tergolong dalam kasta pedagang atau Vaishya.
Shudra
Orang-orang lain pula tergolong dalam varna Shudra. Kumpulan ini termasuk golongan petani, pekerja mahir dan buruh kasar. Sesetengah sejarahwan percaya bahawa pada asalnya, golongan Shudra berasal daripada luar kelompok Aryan, tetapi kemudiannya diserap masuk ke dalam masyarakat Aryan.
Kesan Kedatangan Kuasa-Kuasa Asing terhadap Sistem Varna
Dengan peredaran waktu, masyarakat Aryan mengalami banyak perubahan. Bermula dengan tahun 327 S.M., secara berulang kali, India dicerobohi oleh kuasa-kuasa asing termasuk Yunani, Hun, Arab, Turki, Afghan, Persia, Mongol, Portugis, Peranchis dan akhirnya Inggeris.
Bermula dari kurun ke-13, sebahagian besar benua India dijajah oleh pemerintah-pemerintah Muslim selama hampir 600 tahun. Pada akhir kurun ke-18, Inggeris mengambil alih kuasa dan menjajah seluruh benua India sehingga India mencapai kemerdekaan pada tahun 1947.
Penaklukan dan penjajahan berterusan ini telah meninggalkan kesan yang mendalam terhadap masyarakat Hindu. Akibatnya, masyakarat berubah, dan dengan ini sistem kasta turut berubah. Pada masa pemerintahan Muslim di India, sistem Varna telah terjejas sepenuhnya. Jumlah golongan Avarna yang terbuang yang hanya kurang daripada 1% melonjak mendadak kepada 14%. Golongan ini kebanyakan akibat daripada penjajahan Islam. Mereka terpaksa menukar agama demi melepaskan diri daripada penindasan lanjut Islam yang mengenakan Jizyah dan lain-lain. Golongan Ksatriya dan Vaisha telah terhapus semasa penjajahan Islam. Manakala segelintir golongan Brahmin kekal dengan membayar jizyah, manakala majoriti jatuh menjadi kumpulan Shudra akibat penindasan penjajah. Pada masa penjajahan Portugis perkataan Kasta dikaitkan dengan Varna demi menghina agama Hindu. Langkah ini dapat memberi ruang untuk pertukaran agama kepada Kristian. Pihak misionari menggunakan peluang daripada kumpulan Avarna ini untuk tujuan menyebarkan agama. Pada zaman penjajahan Inggeris, golongan Brahmin mendapat peluang untuk mendapat pendidikan Inggeris. Dengan meninggalkan pekerjaan tradisional mereka sebagai sami dan pengajar, ramai orang Brahmin menjadi doktor perubatan, jurutera, peniaga, penjawat awam, dan peguam. Malah, ada juga golongan Brahmin yang memasuki perkhidmatan pertahanan. Golongan kasta atasan lain seperti Kshatriya dan Vaishya turut merebut peluang untuk mendapat pendidkan Inggeris dan menikmati peluang yang sama. Namun, nasib masyarakat bawahan dan miskin kekal atau semakin bertambah buruk.
Dengan peredaran zaman, sistem varna telah hilang ciri-ciri asalnya. Sebaliknya, sistem kasta idea barat telah meresapi penduduk, menjadi satu anggapan salah tentang kedudukan kasta tinggi dan kasta rendah masih berleluasa. Ramai wali-wali Hindu mula mencemuh sistem kasta yang telah disalah tafsir dan dikait dengan agama Hindu dan enggan untuk mengikutinya. Sri Ramanuja, Sri Krishna Caitanya dan Sri Ramakrishna mengajar pengikut-pengikut mereka bahawa orang-orang yang beriman dan menyintai Tuhan tidak ada sebarang kasta.
Toleransi Umat Hindu
Agama ini mempunyai ciri khas sebagai salah satu agama yang paling bertoleransi. Salah satu ayat suci dalam kitab Rig Veda ialah "Ekam Sat Vipraaha Bahudhaa Vadanti" yang bermaksu "Hanya ada satu kebenaran tetapi orang-orang bijaksana menyebut-Nya dengan banyak nama."
Dalam pelbagai kitab suci Hindu, terdapat banyak ayat-ayat suci yang mencerminkan sifat toleransi dan keadilan Tuhan. Umat ​​Hindu menghormati kebenaran tanpa mengenang asal-usulnya dan menganggap bahawa semua agama bertujuan sama, iaitu mencapai Tuhan, namun dengan pelbagai sudut pandang dan cara pelaksanaan yang berbeza. Hal itu dinyatakan dalam kitab suci Hindu misalnya:"ye bhajanti tu māṁ bhaktyā mayi te teṣu cāpy aham""'Aku tidak pernah iri dan selalu bersikap adil terhadap semua makhluk.                                                                                                                                                                                                        Bagi-Ku tidak ada yang paling Ku-benci dan tidak ada yang paling Ku-kasihi.                                                                                                                                                                                                      Namun yang berbakti kepada-Ku, dia berada pada-Ku dan Aku bersamanya.' - (Bhagavad Gita, IX:29)"Malah dengan mengkaji sejarah India purba juga beberapa fakta yang menakjubkan boleh didapati. Golongan pemerintah membantu perkembangan semua agama dan mazhab tanpa diskriminasi. Contohnya di negeri Karnataka, raja-raja Sātāvahana (tiga kurun awal Masihi) merupakan penganut-penganut Saiva, tetapi mereka membina banyak kuil-kuil Buddha (seperti kuil Tārā Bhagavati di Balligāme). Pemerintah-pemerintah Kadamba memuja Siva tetapi ibu negeri mereka, Banavāsi menjadi pusat agama Buddha. Kākutstha Varma (425-445 Masihi) memberikan tanah kepada rahib Jainisme bernama Sruta-kirti.
Peranan Kuil dalam Masyarakat Hindu
Lawatan ke kuil bukan sesuatu yang wajib untuk orang-orang Hindu. Biasanya, di setiap rumah orang Hindu terdapat sebuah kamar atau tempat sembahyang. Oleh itu, hanya semasa upacara perayaan agama, biasanya orang Hindu melawat kuil. Akibatnya, kuil-kuil tidak mempunyai sebarang kawalan terhadap penganut-penganut Hindu.
Kuil-kuil Hindu biasanya mengadakan kirtana (nyanyian lagu-lagu suci) atau ceramah agama untuk orang ramai.
Sri Ramakrishna
Hanya Sanatana Dharma, Agama yang Abadi yang didedahkan oleh para Rishi, akan kekal.
Agama yang Abadi, agama para Rishi, telah wujud dari zaman yang tidak mengenal sejarah dan akan kekal abadi. Pelbagai bentuk penyembahan wujud dalam Sanatana Dharma - penyembahan Tuhan yang Berupa dan juga penyembahan Tuhan Tak Berupa. Agama ini merangkumi segala jalan - jalan Ilmu, jalan Bhakti, dan sebagainya. Agama-agama lain, kultus-kultus moden, akan timbul untuk beberapa hari dan kemudian hilang.
Hanya agama Hindu ialah Sanatana Dharma. ... Agama Hindu telah sentiasa wujud dan akan wujud selama-lamanya.
(Terjemahan daripada The Gospel of Sri Ramakrishna)
Swami Vivekananda
Ingat, kita tidak ada masalah dengan sebarang agama di dunia ini. Semua orang mempunyai Ishta masing-masing. Tetapi, apabila kita lihat seseorang datang dan berkata: "Inilah agama yang sebenar," dan cuba untuk memaksakan agamanya pada orang India, kami ingin memberitahunya ini: Kami mentertawakan orang itu. Meraka yang ingin memusnahkan saudara-saudara mereka atas sebab mereka mengikuti agama lain untuk mencapai Tuhan - memang tidak munasabah mereka bercakap tentang kasih sayang. Kasih sayang mereka tidak ada sebarang nilai. Bagaimana mereka boleh bercakap tentang kasih sayang jika mereka tidak dapat melihat orang lain mengikuti agama lain? Kalau ini dikatakan kasih sayang, apakah itu kebencian?
(Terjemahan daripada Complete Works of Swami Vivekananda, III.131-32)
Kamu telah menghadapi kejutan kurun demi kurun hanya kerana kamu menjaganya dengan berhati-hati, namun mengorbankan segala-galanya untuknya. Nenek moyangmu mengharungi segala-galanya dengan berani, termasuk maut, tetapi mempertahankan agama mereka.
Kuil demi kuil dirobohkan oleh penakluk asing. Tetapi, sebaik sahaja keadaan menjadi reda, puncak menara kuil dibina semula. Beberapa kuil-kuil purba di Selatan India dan kuil-kuil seperti Somanath di Gujarat, akan memberikan banyak pengetahuan, akan memberikan pandangan yang mendalam mengenai sejarah bangsa (India) lebih baik daripada semua buku yang ada. Lihatlah bagaimana kuil-kuil ini menunjukkan tanda-tanda ratusan serangan dan ratusan pemulihan semula, sentiasa dimusnahkan dan sentiasa timbul semula daripada robohan,  dengan nafas baru dan sentiasa kuat!
(Terjemahan daripada Complete Works of Swami Vivekananda, III.289)
Lachassagne
Lachassagne ialah sebuah komun di Perancis yang terletak dalam jabatan Rhône dalam wilayah Rhône-Alpes.
Hinduisme
Dr. S. Radhakrishnan
India meletakan nilai-nilai kerohanian lebih tinggi daripada perkara-perkara lain. Orang Hindu menyedari bahawa bukan sahaja semua jalan menuju kepada Satu Yang Agung, tetapi juga bahawa setiap orang mesti memilih jalan yang bermula daripada tempat di mana dia sedang berada pada permulaan perjalanannya.
Hinduisme tidak terikat dengan satu kepercayaan atau sebuah buku, seorang wali atau seorang pengasas. Ia adalah pencarian berterusan untuk kebenaran berdasarkan kepada pengalaman yang dibaharui secara berterusan. Hinduisme adalah evolusi berterusan pemikiran manusia mengenai Tuhan.
Dalam sejarah dunia, Hinduisme adalah satu-satunya agama yang menunjukkan kebebasan penuh dan kebebasan fikiran manusia, dalam keyakinan penuhnya terhadap kuasanya sendiri. Hinduisme adalah kebebasan, terutamanya kebebasan dalam memikirkan tentang Tuhan.
Arthur Schopenhauer (1788-1860)
Di seluruh dunia, tiada pengajian... yang begitu berfaedah dan begitu menambah pengetahuan seperti  Upanishad. Ia telah menjadi penawar kehidupan saya, ia akan menjadi penawar kematian saya.
Ralph Waldo Emerson
Bhagavad Gita menjadikan hari saya yang mengagumkan. Ianya seolah-olah sebuah empayar telah bercakap kepada kita, tiada apa-apa yang remeh atau tidak penting, tetapi lantang, tenang, dan konsisten; suatu suara kepintaran lama pada suatu zaman dan iklim yang lain yang telah menjawab soalan-soalan yang sama yang kita persoalkan.
Max Muller
Biar apa pun tarikh ayat-ayat suci Veda, sama ada 1500 S.M atau 15,000 S.M, ia mempunyai tempatnya yang unik dan berdiri sendiri dalam kalangan kesusasteraan dunia. Ia memberitahu kita sesuatu tentang perkembangan awal fikiran manusia yang tidak dapat ditemui di mana-mana pun.
The Six Systems of Indian Philosophy (1899)
Hinduisme di Malaysia
Rencana utama: Hinduisme di Malaysia
Lébékére
Lébékére merupakan sebuah kawasan komun yang terletak di dalam negara Guinea.
Kampung Penaga
Kampung Penaga merupakan sebuah kampung yang terletak di Kuala Kangsar, dalam negeri Perak, iaitu sebuah negeri di Malaysia. Kampung Penaga terletak di bahagian tenggara kampung Banjir dan selatan kampung Kuala Parit.
Poskod
Poskod yang digunakan di Kampung Penaga, Kuala Kangsar, Perak ialah 33000.
Laurentia Pasaribu
Laurentia Pasaribu, juga dikenali sebagai Mama Laurent, merupakan seorang tukang tilik Indonesia yang selalu menilik nasib negara Indonesia di masa hadapan. Mama Laurent berasal dari Eropah. Beliau telah meramal berbagai-bagai hal, seperti Pulau Jawa terbelah dua dan Pulau Madura tenggelam, dan juga berlaku gempa bumi.
Azerbaijan Barat
Azarbaijan Barat atau Azerbaijan Barat (Bahasa Parsi: آذربایجان غربی Āzarbāijān-e Gharbī; Bahasa Kurdish: Azerbaycanî Rojawa; Bahasa Azeri: Qərbi Azərbaycan) merupakan sebuah wilayah Iran.
Keluasan wilayah ini ialah 39,487 km² atau 43,660 km² jika dimasukkan keluasan Tasik Urmia. Pusat pentadbirannya ialah Urmia.
Rossem
Rossem sudah tidak asing lagi bagi dunia kartun Malaysia. Hari ini karya beliau boleh dilihat di dada akhbar dan majalah. Nama sebenarnya Rosidi bin Ismail dilahirkan pada 3 Ogos 1948 di Kelantan. Di peringkat awal, beliau menerima tunjuk ajar dalam bidang kartun daripada allahyarham Rejabhad. Beliau banyak menghasilkan kartun-kartun politik, karikatur satira pada awal 1965 hingga sekarang dan pernah berkhidmat dengan akhbar The Sun, Malaysia sehingga tahun 1993. Beliau masih lagi aktif berkartun dan boleh melihat hasil karyannya di akhbar Mingguan Malaysia.
Kerana minatnya kepada politik dan peperangan, beliau memilih untuk menyertai Polis Diraja Malaysia. Semasa di dalam pasukan polis, Rossem masih meneruskan minatnya terhadap kartun. Malah beliau sangat aktif dalam menghantar karya-karyanya ke beberapa penerbitan.
Antara karya-karyanya yang dikenali ketika itu ialah Konstabel Jabit, yang tersiar di akhbar Utusan Malaysia dari tahun 1978. Dalam masa yang sama, kartun beliau yang berjudul Pak Din Pencen, turut menghiasi dada akhbar Utusan Melayu. Ketika bersama majalah Gila-Gila mula meledak, Rossem turut menyumbang karya kartunnya di bawah tajuk Macam-macam. Antara koleksinya ialah Pen, Dakwat dan Kertas yang diterbitnya sendiri.
Gayam Harjo
Poskod
Poskod yang digunakan di Gayam Harjo adalah 55572. Terdapat 6 buah desa di dalam daerah kecamatan Prambanan.
Dali Chu
Dali Chu merupakan sebuah kawasan yang terletak di Iran.
Kobe Steel
Kobe Steel (株式会社神戸製鋼所, Kabushiki gaisha Kōbe Seikōsho) merupakan salah satu daripada syarikat perkilangan keluli utama di Jepun dan beroperasi di bawah nama Kobelco di peringkat antarabangsa.
7 Julai
7 Julai merupakan hari ke-188 (hari ke-189 dalam tahun lompat) dalam takwim Gregorius. Tinggal 177 hari sebelum memasuki tahun selepasnya.
Peristiwa
thumb|140px|Peta Kepulauan Hawaii
Uckange
ialah komun di jabatan Moselle di timur-laut Perancis.
Sahjanwa
Sahjanwa ialah sebuah perbandaran ("nagar panchayat") dalam daerah Gorakhpur di negeri Uttar Pradesh, India.
Demografik 2001
Menurut bancian India pada tahun 2001, Sahjanwa memiliki bilangan penduduk seramai 25,091. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.
Pendidikan 2001
Menurut bancian India pada tahun 2001 Sahjanwa memiliki kadar pendidikan (kebolehan membaca) 57%, di bawah kadar purata kebangsaan 59.5%; dengan 65% lelaki dan 35% wanita mampu membaca. 17% dari populasi berusia di bawah 6 tahun. (2001)
Eraniel
Eraniel ialah sebuah Bandar panchayat dalam daerah Kanniyakumari di negeri Tamil Nadu, India.
Demografik 2001
Menurut bancian India pada tahun 2001, Eraniel memiliki bilangan penduduk seramai 9,554. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.
Pendidikan 2011
Menurut bancian India pada tahun 2001 Eraniel memiliki kadar pendidikan (kebolehan membaca) 82%, melebihi kadar purata kebangsaan 59.5%; dengan 51% lelaki dan 49% wanita mampu membaca. 9% dari populasi berusia di bawah 6 tahun. (2001)
Gürcüvan
Gürcüvan merupakan sebuah kampung yang terletak di daerah Agsu, Azerbaijan.
Donzère
Donzère ialah komun di jabatan Drôme di tenggara Perancis.
Garisan merah
Garisan merah merupakan istilah yang digunakan bagi merujuk kepada garisan pada takometer yang menunjukkan had putaran maksimum bagi sesuatu enjin yang dibenarkan untuk mengelakkan kerosakan enjin.
Garisan merah enjin bergantung kepada beberapa faktor seperti lejang, jisim komponen, sesaran enjin, komposisi komponen serta keseimbangan komponen.
Garisan merah boleh jadi daripada serendah beberapa ratus RPM (seperti enjin kereta api dan kapal) kepada lebih berbelas ribu RPM (seperti pada motosikal sport dan kereta sport dengan enjin Wankel). Enjin diesel mempunyai takat garisan merah lebih rendah daripada enjin petrol disebabkan had pengatoman bahan api serta inertia yang lebih tinggi yang disebabkan oleh nisbah mampatan yang tinggi. Kereta penumpang yang menggunakan enjin petrol lazimnya mempunyai garisan merah sekitar 5500 ke 7000 rpm. Enjin VTEC pada kereta Honda S2000 adalah kereta pengeluaran dengan garisan merah tertinggi iaitu pada 9000 rpm. Enjin Renesis pada kereta Mazda RX-8 juga mempunyai takat garisan merah pada 9000 rpm tetapi dengan pengehad putaran. Sebaliknya, enjin-enjin buatan Amerika pada tahun-tahun 60-an dan 70-an mempunyai garisan merah serendah 5000 rpm kerana penggunaan rod penolak yang boleh meliuk pada kelajuan tinggi.
Enjin motosikal mempunyai garisan merah yang lebih tinggi kerana jisim yang terlibat dalam pergerakan salingan yang lebih ringan. Contohnya, motosikal Yamaha YZF-R6 mempunyai takat garisan merah setinggi 16200 rpm. Garisan merah yang lebih tinggi ialah pada kereta Formula Satu. Peraturan tahun 2007 mengehadkan putaran maksimum enjin kepada 19,000 rpm, tetapi pada musim 2006, kelajuan enjin mencecah lebih 20,000 rpm pada enjin Cosworth.
Istilah garisan merah berasal daripada garisan berwarna merah pada takometer. Pengendalian enjin pada lingkungan garisan merah biasanya tidaklah bermaksud kegagalan segera enjin, tetapi meningkatkan kebarangkalian kerosakan enjin yang serius.
Pinggan, Kintamani
Pinggan merupakan sebuah desa/kelurahan yang terletak dalam (daerah) kecamatan Kintamani, Kabupaten Bangli, Wilayah Bali, Indonesia.
Poskod
Poskod yang digunakan di Pinggan adalah 80652. Pinggan merupakan salah satu dari 48 buah desa/kelurahan yang terletak di dalam daerah Kintamani.
Suara Indonesia
thumb | right | 300px | Pejabat 'Voice of Indonesia' di sekitar Monas, Jakarta Suara Indonesia atau 'Voice of Indonesia' dalam bahasa Inggeris adalah siaran radio dari RRI yang diperuntukkan bagi masyarakat luar negeri. Suara Indonesia menggunakan pelbagai bahasa untuk menyebarkan kebudayaan dan pengetahuan Indonesia ke pihak luar atau warga negara Indonesia di luar negeri.
Frekuensi
Siaran Gelombang Pendek SW. 9525 POWER = 250 Kw SW. 11785 (idle) POWER = 250 Kw SW. 15.150 (idle) POWER = 250 Kw
17.00 - 04.00 WIB / 10.00 - 21.00 UTC
Internet
Penyiaran tercatat
Lélouma
Lélouma merupakan sebuah kawasan komun yang terletak di dalam negara Guinea.
Radio Taiwan International
'Radio Taiwan Antarabangsa' (RTI) adalah stesen radio nasional dari Republik China di Taiwan. Bernama awal 'Central Broadcasting System' (CBS) ( Chinese: 中央 广播 电台 Pinyin: Zhongyang-guǎngbō-diàntái) disiarkan dari Taiwan, radio ini berperanan sebagai radio nasional milik kerajaan yang berfungsi untuk menyebarkan suarat Taiwan dalam 13 bahasa ke seluruh penjuru dunia.
thumb | 250px | Radio Taiwan International (Bangunan berwarna putih) dan [[The Grand Hotel]]
Sejarah
CBS (Central Broadcasting System) adalah nama awal dari Radio Taiwan International, ditubuhkan pada tahun 1928 oleh parti Kuomintang (KMT) yang saat itu masih berkuasa di Nanjing (Nanking). Di masa perang dunia II, peperangan dengan Jepun memaksa stesen radio ikut mundur bersama kerajaan nasionalis. Selepas berakhirnya perang dunia II, terjadilah perang saudara antara KMT dengan parti komunis China. Kuomintang kalah perang dan mundur ke Taiwan pada tahun 1949, demikian pula radio CBS ikut mundur bersama kerajaan ke Taiwan.
Radio terbesar di Taiwan
Program acara RTI disiarkan ke seluruh dunia dengan 9 stesen pemancar yang tersebar di beberapa tempat, al.: Lukang, Fangliao, Changchi, Tamshui, Paochong, Huwei, Tainan, Kouhu, dan Minhsiung. Total kekuatan penghantaran adalah 10,050 kilowatts, menduduki peringat teratas di Asia, dan masuk sepuluh besar di dunia. Kekuatan transmisinya mencapai 2.69 kali ganda berbanding dengan kekuatan penghantaran total stesen radio nasional atau swasta lain di Taiwan. Gelombang yang disiarkan meliputi wilayah tengah dan selatan Taiwan, daratan China serta benua lain diseluruh dunia.
Stesen pemancar di Minhsiung daerah Jiayi mempunyai muzium barang-barang peninggalan yang bersejarah. Selain mempamerkan mesin-mesin bekas penyiaran radio dalam masa perang dunia ke 2. Muzium ini juga mempunyai bangunan dua tingkat yang dibina pada tahun 1940 dengan gaya seni bina Jepun, dimana kini telah menjadi bangunan peninggalan bersejarah yang dilindungi oleh negara.
Suara dari Taiwan untuk dunia Antarabangsa
RTI mempunyai rangkaian program yang terdiri dari: berita, bahasa Mandarin, bahasa dialek, bahasa asing, muzik (Kini dalam masa percubaan dengan menggunakan Digital Audio Broadcasting). RTI menyiarkan setiap hari dengan 13 bahasa, antara lain: Mandarin, dialek Taiwan (Minnan), dialek Hakka, dialek Canton, Inggeris, Jerman, Perancis, Rusia, Sepanyol, Jepun, Vietnam, Thailand dan Indonesia. Ke lima rangkaian program RTI ini memberikan maklumat yang paling baru, cepat dan tepat melalui lebih daripada 2,200 gelombang kekerapan setiap minggu. Program acara yang disajikan meliputi berita, politik, ekonomi, budaya, pendidikan, hiburan, perkhidmatan masyarakat dan lain lain.
Menjalin hubungan dengan dunia
Untuk meningkatkan kualiti acara dan juga suara yang diterima oleh pendengar, setiap bahasa mempunyai monitor sukarela. Melalui isi acara, kualiti suara yang diterima, pendengar boleh memberikan kritik dan saran untuk kemajuan RTI pada masa yang akan datang.
Seiring dengan datangnya era internet dan digital, kami juga menyajikan website yang terdiri dari 11 bahasa yang boleh diakses setiap masa. Sejak tahun 1998 hingga 2004, RTI menerima lebih daripada 1.5 juta pucuk surat daripada pendengar di seluruh dunia. Semua surat yang masuk akan diproses secara berkomputer dan dibalas kembali kepada pendengar. Hasil yang diperoleh dari sistem berkomputer ini dapat menjadi bahan masukan yang berguna bagi Bahagian Acara, Berita, dan juga Mekanisasi.
Jumpa Pendengar adalah salah satu ajang terbaik yang boleh mengakrabkan RTI dengan pendengarnya. RTI juga mempunyai CLUB pendengar setia yang tersebar di daratan China, Jepun, Jerman, Indonesia, Pakistan, Colombia dan [[Argentina] ].
Situasi terakhir RTI
RTI ditubuhkan pada tahun 1928 di Nanking, tanah besar China, dan hingga kini telah berusia tiga perempat abad. Meniti perjalanan panjang selama dua dekad, RTI menjadi ajang bagi Republik China untuk bersuara di dunia Antarabangsa.